तेज गेंदबाजी आक्रमण दी जिम्मेदारी ईशांत शर्मा, जहीर खान, मुनाफ पटेल ते रूद्र प्रताप सिंह दे कोल रौह्‌ग। आर.पी. सिंह गी श्रीलंका दे खलाफ पिछली श्रृंखला च नजरअंदाज कीता हा ब चयनकर्ताएं इस बारी उंदे उप्पर अपना भरोसा जताया ऐ। युवराज सिंह ते इरफान पठान गी इस बारी टीम च थाह्‌र नेईं थ्होई ऐ। युवराज बीरवार थमां आस्ट्रेलिया दे खलाफ हैदराबाद च होने आह्ले चार दिवसीय अभ्यास मैच च बोर्ड अध्यक्ष एकादश दी कप्तानी संभालने जा’रदे न।